Държавен вестник, бр. 31, 2014 г., стр. 13

БРОЙ  31	
Д Ъ Р Ж А В Е Н  В Е С Т Н И К 	
СТР.  13  
Тълкувание: 
Определянето на ефективността на проце­
сите по управление на риска се основава на 
оценката на вътрешния одитор дали:
• целите на организацията подкрепят и 
съответстват на нейната мисия;
• значителните рискове са идентифици­
рани и оценени;
• е избрана подходяща реакция на риско­
вете, съответстващи на риск афинитета 
на организацията, и
• своевременно се събира и предоставя 
релевантна информация за рисковете, 
позволяваща на ръководството и служи­
телите в организацията да изпълняват 
своите отговорности.
Вътрешният одит може да събира необхо­
димата информация за тази оценка по време 
на различни одитни ангажименти. Резултатите 
от тези ангажименти, разглеждани като цяло, 
осигуряват разбиране за процесите по управ-
ление на риска в организацията и тяхната 
ефективност.
Мониторингът на процесите по управле­
ние на риска се осъществява чрез текущи 
управленски дейности, отделни оценки или 
чрез двете.
212.У1 – Вътрешният одит трябва да оце­
нява рисковете, свързани с управлението, 
оперативната дейност и информационните 
системи на организацията, които могат 
да възникнат по отношение на:
• съответствието им със закони, подза­
конови и вътрешни актове, политики, 
процедури и договори;
• надеждността и целостта на финан­
совата и оперативната информация;
• ефективността и ефикасността на 
оперативните дейности и програми;
• опазването на активите; 
• постигане на стратегическите цели 
на организацията. 
212.У2 – Вътрешният одит трябва да 
оценява вероятността от извършване на 
измами и как организацията управлява 
риска от измами.
212.К1 – При изпълнение на консултант­
ски ангажименти вътрешните одитори 
трябва да обърнат внимание на рисковете, 
свързани с целите на ангажимента, и да 
имат предвид съществуването на други 
значими рискове.
212.К2 – Вътрешните одитори трябва да 
използват информацията за рисковете, 
придобита при извършване на консул­
тантски ангажименти, при оценяване 
на процесите по управление на риска в 
организацията.
212.К3 – Когато подпомагат ръковод­
ството при въвеждането и подобрява­
нето на процесите по управление на 
риска, вътрешните одитори не трябва да
поемат отговорност за управлението на 
рисковете.
213 – Контрол
Вътрешният одит трябва да подпомага 
организацията при поддържането на ефек­
тивни форми на контрол, като оценява тях­
ната ефективност и ефикасност и насърчава 
непрекъснатото им усъвършенстване.
213.У1 – Вътрешният одит трябва да оце­
нява адекватността и ефективността на 
формите за контрол, изградени в отговор 
на рисковете в рамките на управлението 
на организацията, оперативната дейност 
и информационните системи, по отно­
шение на:
• постигане на стратегическите цели 
на организацията;
• съответствието им със закони, подза­
конови и вътрешни актове, политики, 
процедури и договори;
• надеждността и целостта на финан­
совата и оперативната информация;
• ефективността и ефикасността на 
оперативните дейности и програми;
• опазването на активите. 
213.К1 – В процеса на идентифициране 
и оценяване на значимите рискове за ор­
ганизацията вътрешните одитори трябва 
да използват информацията за формите 
за контрол, придобита при извършване 
на консултантските ангажименти.
220 – Планиране на ангажимента
Вътрешните одитори трябва да разработят 
и документират план за всеки поет ангажи­
мент, който да включва целите, обхвата, вре­
метраенето и разпределението на ресурсите 
за изпълнение на ангажимента. 
При планиране на работата по ангажимента 
вътрешните одитори трябва да имат предвид:
• целите на дейността, която се проверя­
ва, както и механизмите, чрез които се 
контролира тяхното постигане;
• съществените рискове, на които е изло­
жена дейността, нейните цели, ресурсите 
и операциите, както и механизмите, чрез 
които потенциалното влияние на риска 
се поддържа в допустими граници;
• адекватността и ефективността на 
процесите на управление, управление 
на риска и контрол спрямо приложима 
рамка или модел, и
• възможностите за извършване на значи­
телни подобрения на процесите на управ-
ление, управление на риска и контрол.
220.К1 – При консултантски ангажимент 
вътрешните одитори трябва да постигнат 
заедно с ръководството разбиране по 
отношение на целите, обхвата, съответ­
ните отговорности и другите очаквания 
на ръководството. При значими анга­
жименти това разбиране трябва да бъде 
документирано.